Et kongerike for en lama

***Et kongerike for en lama*** (originaltittel: *The Emperor's New Groove*) er en amerikansk animert fantasymusikal og filmkomedie fra 2000, produsert av The Walt Disney Company. Filmen handler om den unge og arrogante inka-keiseren Kuzco, den godhjertede bonden Pacha og den maktsyke rådgiveren Yzma og deres opplevelser i keiserplasset og den peruanske jungelen.  

Filmen er den 39. i rekken av Disneys klassikere. 

I 2006 kom en spin-off i form av TV-serien ''Keiserens nye skole''.

## Handling
En ung, egoistisk og altfor bortskjemt keiser Kuzco fra Inkariket lever et velstånde liv, og straffer alle han mener er plagsomme. Når hans attende bursdag nærmer seg, møter han Pacha, en snill bonde og leder for en liten landsby, og forteller Pacha at han planlegger å rive Pachas familie-hjem på en bakketopp for å bygge seg et overdådig sommerhus kalt "Kuzcotopia" noe Pacha protesterer mot, men blir raskt avskjediget. Den kvelden planlegger Kuzcos forræderske rådgiver, Yzma, å forgifte ham og ta kontrollen over imperiet. Imidlertid forbytter hennes klønete håndlanger, Kronk Pepikrankenitz, ved en feil Kuzcos drink med en annen drikk - og dette gjør Kuzco til en lama. Etter enda flere forviklinger havner Kuzco på en vogn som tilhører Pacha. Når han kommer hjem, forteller ikke Pacha familien sin om Kuzcos beslutning angående hjemmet deres.

Kuzco klandrer Pacha for sin transformasjon og beordrer Pacha til å returnere ham til Kuzco-palasset. Pacha er enig, men bare hvis Kuzco godtar å bygge "Kuzcotopia" andre steder. Kuzco nekter dette, og bestemmer seg for å komme seg til palasset til tross for Pachas advarsler. Men han blir jagd gjennom en jungel av en jaguar. Pacha redder ham, og tilbyr sin hjelp dersom Kuzco  velger å bygge sitt nye palass ett annet sted. Noe Kuzco tilsynelatende godtar, selv om han snart avslører at han har til hensikt å nekte sitt løfte om å spare Pachas hjem. De to overlever mange prøvelser i jungelen, og Pacha finner ut at Kuzco, under egoismen, også har en god side. 

I mellomtiden tar Yzma over tronen, men blir irritert når hun oppdager at Kuzco fremdeles er i live. Pacha oppdager Yzmas plan, og forsøker å advare Kuzco. Men han tror ikke på Pacha, og tror at han fremdeles er elsket av folket sitt. Imidlertid overhører Kuzco også planen til Yzma om å drepe ham, og oppdager at ingen i hans eget rike savner ham på grunn av hans egoisme. Kuzco føler seg skyldig, og planlegger å leve resten av livet sitt som en vanlig lama. Pacha tar ham igjen, og er fremdeles villig til å hjelpe Kuzco tilbake til hans normale form. De må deretter forsøke å finne Yzmas laboratorium, i håp om å finne en trolldom for å reversere effekten av lama-drikken. Imidlertid blir de tatt i bakhold av Yzma og hennes håndlanger Kronk. 

## Om filmen
*Et kongerike for en lama* ble godt mottatt av anmelderne, men ble ikke den publikumssuksessen som Disney-konsernet hadde håpet på. Skuffelsen kom mye på bakgrunn av suksessen de hadde opplevd med sine animasjonsfilmer på 1990-tallet.

Den ble belønnet med tre Annie Award (animatør - karakter, sang og stemmeskuespill).

Flere sanger ble komponert av Sting.

## Rolleliste (stemmer)

## Referanser


## Eksterne lenker
* 
*